Luiga looduseharrastus on intraverteeritud inimese harrastus, kes oma siseelu raskustele otsib loodusest lahutust, või kes vabas looduses oma fantaasiale vaba voli tahab anda. Sagedasti viib teda pikkadele jalutuskäikudele põgenemine ründavate mõtete eest. Viimastel eluaastatel püüdis ta pikemate jalutuskäikudega end lihtsalt ka kehaliselt väsitada, et üle saada unepuudusest ja närvide pingest.